Βροντού

Η Βροντού είναι οικισμός του Δήμου Δίου - Ολύμπου της Περιφερειακής Ενότητας Πιερίας, με μόνιμο πληθυσμό 1.762 κατοίκους.

 Τοποθεσία 
Η Βροντού βρίσκεται νοτιοδυτικά της Κατερίνης, σε απόσταση 15 χιλιομέτρων. Έχει μέσο υψόμετρο 120 μέτρα. 

Σε μικρή απόσταση από το σύγχρονο χωριό και σε υψόμετρο 400 μέτρα βρίσκεται η Παλιά Βροντού, από την οποία σώζεται σε καλή κατάσταση μόνο ο διατηρητέος ναός του Αγίου Νικολάου.

Τρία μεγάλα ρέματα, με εντυπωσιακούς καταρράκτες, της Αγίας Τριάδας, της Αγίας Κόρης και του Αράπη, τροφοδοτούν με άφθονα και γάργαρα νερά τους ταμιευτήρες ύδρευσης και άρδευσης της Βροντούς και των άλλων πέντε χωριών της Δημοτικής Ενότητας Δίου, ακόμα και της Κατερίνης.

 Είσοδος προς Όλυμπο 
Η Βροντού είναι η είσοδος του Ολύμπου από τη βόρεια πλευρά του. Πολλοί ορειβάτες με αφετηρία τη Βροντού προσεγγίζουν τις κορυφές του Ολύμπου. Πριν την είσοδο στον Όλυμπο, στην τοποθεσία Άγιοι Απόστολοι, υπάρχει το Κέντρο Ενημέρωσης του Εθνικού Δρυμού Ολύμπου και οι εγκαταστάσεις του Ορειβατικού Συλλόγου Βροντούς. 

 Ονομασία 
Ο οικισμός είναι κτισμένος κοντά στο ρέμα της Αγίας Τριάδας και έλαβε την ονομασία του από τη δυνατή βοή του νερού, που έρεε ορμητικά από τον Όλυμπο. Αναφέρεται επίσης από περιηγητές και με το όνομα «Βροντούσα».

 Ιστορία 
Το χωριό αρχικά (στις αρχές του 17ου αιώνα περίπου) βρισκόταν στη θέση «Πλατύδρομος» και το όνομά του ήταν Καραβάν Σεράι, που σημαίνει «πανδοχείο», από το όνομα ενός πανδοχείου που αποτελούσε σταθμό πολλών ταξιδιωτών. Οι κάτοικοι αυτού του μικρού χωριού ονομάζονταν «Γκρέκοι» και ασχολούνταν με τη γεωργία. Γύρω στα 1700 το χωριό μεταφέρθηκε σε νέα θέση, 2 χιλιόμετρα πιο νότια και σε υψόμετρο 400 μέτρων, στη θέση που βρίσκεται σήμερα η Παλιά Βροντού.

Εκτός από τους Γκρέκους στο χωριό εγκαταστάθηκαν πολλοί βοσκοί μετά το 1800. Αυτοί πήραν την ονομασία «Κοπατσάρηδες» και ασχολούνται αποκλειστικά με την κτηνοτροφία. Από τους μεικτούς γάμους Γκρέκων και Κοπατσάρηδων προήλθε και ο τωρινός πληθυσμός του χωριού.

Οι κάτοικοι της Βροντούς έλαβαν μέρος στην Επανάσταση του Ολύμπου εναντίον των Τούρκων και στον Μακεδονικό αγώνα.

Το 2010 έγιναν στην πλατεία του χωριού τα αποκαλυπτήρια της προτομής του προέδρου της κοινότητας Αθανασίου Τσιμήτρη, φονευθέντος τον Μάρτιο του 1966.

 Διοικητικές πληροφορίες 
Ο πληθυσμός του χωριού το 1910 ανερχόταν σε 250 και το 1929 σε 639 κατοίκους.

Αναφέρεται επίσημα, μετά την απελευθέρωση, το 1918 στο ΦΕΚ 152Α - 09/07/1918 να προσαρτάται στην τότε κοινότητα Κουντουριωτίσσης και το 1927 στο ΦΕΚ 296Α - 30/11/1927 να ορίζεται έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης και την τροποποίησή του Κλεισθένης Ι, αποτελεί κοινότητα ενώ σύμφωνα με την απογραφή του 2011 είχε πληθυσμό 1.902 κατοίκους.«ΦΕΚ αποτελεσμάτων ΜΟΝΙΜΟΥ πληθυσμού Απογραφής 2011», σελ. 10524 (σελ. 50 του pdf)

Το ομώνυμο Δημοτικό Διαμέρισμα έχει έναν οικισμό με 1.761 κατοίκους σύμφωνα με την απογραφή του 2021Γ03. Μόνιμος Πληθυσμός κατά ομάδες ηλικιών και οικογενειακή κατάσταση. Δημοτικές Κοινότητες. Έχει ιατρείοΠιερικοί Αντίλαλοι, 14.04.2009 - Πραγματοποιήθηκαν τα εγκαίνια του νέου ιατρείου του Δ.Δ. Βροντούς, οκταθέσιο Δημοτικό Σχολείο, ένα Νηπιαγωγείο, Πολιτιστικό Σύλλογο και Αθλητικό Μορφωτικό Σύλλογο, με την επωνυμία «Ο Όλυμπος».

 Πληθυσμός 
Η δημογραφική εξέλιξη του οικισμού κατά τις τελευταίες δεκαετίες είναι η εξής:
 Έτος  Πληθυσμός 1991  1.787 2001  2.010 2011  1.902 2021  1.762

 Δραστηριότητες 
Κύρια ασχολία των κατοίκων είναι η καλλιέργεια καπνού, αμπελιού, ακτινιδίου και η κτηνοτροφία. Δευτερεύουσα ασχολία των κατοίκων είναι η καλλιέργεια δημητριακών, ροδιών, μήλων και ελαιωδών καρπών. Ο ΣΠΕΚΟ είναι ο αγροτικός συνεταιρισμός που ίδρυσαν οι αγρότες του χωριού.

Το 1981 ιδρύθηκε ο Πολιτιστικός Σύλλογος Βροντούς, με σκοπό την προαγωγή του πολιτιστικού επιπέδου των κατοίκων, τη διατήρηση της παράδοσης, την προβολή της ιστορίας και της λαογραφίας του χωριού. Στεγάζεται στο πολιτιστικό κέντρο της κοινότητας που βρίσκεται στο κέντρο του χωριού.

Το 1993 ιδρύθηκε ο Ορειβατικός Σύλλογος Βροντούς με σκοπό τη γνωριμία και συνδιαλλαγή με τον Όλυμπο. Διοργανώνει κάθε Κυριακή πεζοπορίες και ορειβασίες σε διάφορες τοποθεσίες του Ολύμπου, καθώς κάθε Ιούνιο τον ημιμαραθώνιο Ολύμπου.

Στο χωριό εδρεύει ο ραδιοφωνικός σταθμός «Διόνυσος FM».

Το 2007 εγκαταστάθηκε στο χωριό μετεωρολογικός σταθμός.Δύο νέοι μετεωρολογικοί σταθμοί σε Βροντού και Νέα Έφεσο, Πιερικοί Αντίλαλοι, 2 Οκτωβρίου 2007 Τον ίδιο χρόνο η πλατεία του Δημοτικού διαμερίσματος Βροντούς βραβεύτηκε στον πανελλήνιο διαγωνισμό της έκθεσης Polis ως μία από τις 13 ομορφότερες πλατείες/πεζόδρομους στην ΕλλάδαΔιάκριση του Δήμου Δίου στον Πανελλήνιο Διαγωνισμό για την «Ομορφότερη Πλατεία», Πιερικοί Αντίλαλοι, 27 Νοεμβρίου 2007. Επιπλέον, ο Δήμος Δίου-Ολύμπου διακρίθηκε για την υποβολή άριστης μελέτης στο πλαίσιο του Προγράμματος Αγροτικής Ανάπτυξης 2014-2022.

 Αθλητισμός 
Στο ποδόσφαιρο, στην A' κατηγορία του τοπικού πρωταθλήματος της Ε.Π.Σ. Πιερίας αγωνίζεται η ομάδα του χωριού Όλυμπος Βροντούς. 

Το 2009 εγκαινιάστηκαν οι νέες εγκαταστάσεις του γηπέδου της Βροντούς. Στα εγκαίνια έγινε φιλικός ποδοσφαιρικός αγώνας μεταξύ των βετεράνων του Πιερικού και της Εθνικής Ελλάδος.

Στη θέση Κρεβάτια Ολύμπου Βροντούς και σε υψόμετρο 1.100 μέτρα, κατασκευάστηκε και λειτουργεί ορειβατικό καταφύγιο. Επίσης, στο ρέμα της Αγίας Τριάδας, έχουν κατασκευαστεί εγκαταστάσεις αναψυχής και άθλησης.

 Πολιτιστικές εκδηλώσεις 
Στο ρέμα της Αγίας Τριάδας, λαμβάνει χώρα το «ρίβερ πάρτι Ολύμπου».

Την Τρίτη μέρα του Πάσχα στην Παλιά Βροντού αναβιώνει το «τραπέζι της Αγάπης». Προσφέρεται στους επισκέπτες γίδα βραστή, φασολάδα και κρασί. Το τραπέζι συνοδεύεται από πλούσιες μουσικοχορευτικές εκδηλώσεις.

 Ναοί 
Ο κεντρικός ναός της Βροντούς είναι ο Άγιος Νικόλαος. Είναι κηρυγμένο διατηρητέο μνημείο. Είναι λιθόκτιστος ναός με ξυλόγλυπτο τέμπλο και καμπαναριό και βρίσκεται στον ερειπωμένο οικισμό της Παλιάς Βροντούς. Χτίστηκε γύρω στο 1700 και ανακαινίστηκε το 1879.

μικρογραφία|Ο Ιερός Ναός της Αγίας Τριάδος στον Όλυμπο
Η Αγία Τριάδα βρίσκεται στο δρόμο προς την Αγία Κόρη, σε απόσταση περίπου 4 χλμ. από τη Βροντού και σε υψόμετρο 500μ. Κτισμένη πάνω στο βράχο, σε μια απότομη πλαγιά, η Μονή της Αγίας Τριάδας χτίστηκε το 14ο αιώνα. Σήμερα είναι ένα ξωκλήσι, που συγκεντρώνει πλήθος επισκεπτών. Άλλα ξωκλήσια είναι ο Άγιος Δημήτριος και η Αγία Παρασκευή.

Η Αγία Κόρη είναι ένα προσκύνημα αφιερωμένο σε μια άγνωστη κόρη, η οποία κατέφυγε εκεί για να ξεφύγει από τους Τούρκους. Βρίσκεται σε απόσταση 5 χιλιομέτρων από το χωριό. Ένα μονοπάτι με 173 σκαλιά κατηφορίζει σε μια από τις χαράδρες του Ολύμπου. Στο εκκλησάκι τελούνται συχνά θρησκευτικές τελετές, δίπλα στην πηγή με το, κατά την παράδοση, θαυματουργό αγίασμα.

 Παραπομπές 

 Εξωτερικοί σύνδεσμοι 


Κατηγορία:Δήμος Δίου - Ολύμπου
Κατηγορία:Κωμοπόλεις της περιφερειακής ενότητας Πιερίας